**Noteikumu projekta „Grozījumi Ministru kabineta 2010.gada 28.decembra noteikumos Nr.1219 „Noteikumi par patērētāja kreditēšanu”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas, lai novērstu praksē konstatētās problēmas Ministru kabineta 2010.gada 28.decembra noteikumuNr.1219 „Noteikumi par patērētāja kreditēšanu” (tālāk tekstā – Noteikumi) piemērošanā un veicinātu patērētāju kreditēšanas tirgus sakārtošanu. |
| 2. | Pašreizējā situācija un problēmas |  Noteikumu 3.7.apakšpunkts paredz, ka Noteikumus nepiemēro attiecībā uz kreditēšanas līgumiem, ar kuriem saskaņā kredīts tiek piešķirts, nemaksājot procentu likmi un citus papildu maksājumus. Patērētāju kreditēšanas tirgū plaši tiek reklamēti patērētāju kreditēšanas pakalpojumi, kas aicina patērētājus pirmo kredītu saņemt, nemaksājot procentus un citus papildu maksājumus. Parādos nonākošo patērētāju skaits (33% no kopējo saistību apjoma ātrajiem kredītiem pēc Patērētāju tiesību aizsardzības centra datiem) liecina par to, ka patērētājiem trūkst speciālo zināšanu patērētāju kreditēšanas pakalpojumu izmantošanā un tie pilnībā neapzinās no kreditēšanas līguma izrietošās sekas. Tā kā šādi produkti piesaista lielu skaitu patērētāju kredītu pakalpojumu izmantošanai atkārtoti un var veicināt bezatbildīgu aizņemšanos, Noteikumu prasību kreditēšanas pakalpojumu reklāmai būtu vienlīdz attiecināma arī uz šādiem kredīta līgumiem. Saskaņā ar Noteikumu 11.punkta regulējumu patērētāju kreditēšanas reklāmā ir aizliegts veicināt bezatbildīgu aizņemšanos, taču pašreizējais regulējums detalizētāk neatklāj pašas normas saturu, kas liedz efektīvi izmantot šo normu. Patērētāju kreditēšanas reklāmas, kas aicina iesaistīt kreditēšanas pakalpojumu izmantošanā draugus, apgalvo, ka kreditēšanas pakalpojumu izmantošana ir bezrūpīga vai piedāvā saņemt dažādus labumus (koncertu biļetes, picas, u.tml. labumus), apzināti mudina patērētāju izmantot patērētāju kreditēšanas pakalpojumus (aizņemties) bezatbildīgi. Lai nodrošinātu šī normas efektīvāku piemērošanu, bezatbildīgas aizņemšanās jēdziens normatīvajā aktā būtu skaidrojams detalizētāk, t.sk. norādot gadījumus, kad reklāma jebkurā gadījumā būtu uzskatāma par bezatbildīgu aizņemšanos veicinošu.   |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projekts izstrādāts, lai nodrošinātu stingrākus noteikumus attiecībā uz patērētāju kreditēšanas reklāmu, mazinātu spontānas un bezatbildīgas aizņemšanās risku un nodrošinātu efektīvāku patērētāju kreditēšanas reklāmas uzraudzību.Grozījums Noteikumu 3.7.apakšpunktā izstrādāts, lai attiecinātu bezatbildīgas aizņemšanās veicināšanas reklāmas regulējumu uz patērētāju kreditēšanas līgumiem, ar kuriem saskaņā kredīts tiek piešķirts, nemaksājot procentu likmi un citus papildu maksājumus. Šāds regulējums nodrošinās vienlīdzīgākus reklāmas pasniegšanas apstākļus patērētāju kreditēšanas pakalpojumu sniedzējiem un mazinās bezatbildīgas aizņemšanās iespējas riskus.Grozījums Noteikumu 11.punktā izstrādāts, lai nodrošinātu reklāmas, kas veicina bezatbildīgu aizņemšanos regulējuma efektīvāku piemērošanu, t.sk. nosakot gadījumus kuros reklāma jebkurā gadījumā ir uzskatāma par tādu, kas veicina bezatbildīgu aizņemšanos. Regulējumā iestrādātās reklāmas neitralitātes, objektivitātes un patiesuma mērauklas, nodrošinās vispusīgākas informācijas saņemšanu par reklāmā piedāvāto patērētāja kreditēšanas pakalpojumu.  |
| 5. | Projekta izstrādē iesaistītās institūcijas | Ar 2013.gada 5.februāra ekonomikas ministra rīkojumu Nr.29 „Par darba grupas izveidi patērētāju kreditēšanas jomas regulējuma pilnveidei” tika izveidota darba grupa, kuras sastāvā tika iekļauti pārstāvji no Ekonomikas ministrijas, Finanšu ministrijas, Valsts ieņēmumu dienesta, Patērētāju tiesību aizsardzības centra, Latvijas Bankas, Finanšu un kapitāla tirgus komisijas, Latvijas Nebanku Kredītdevēju asociācijas, Latvijas Komercbanku asociācijas, Latvijas Hipotekāro nebanku aizdevēju asociācijas, Latvijas Līzinga devēju asociācijas, Latvijas Lombardu asociācijas, Latvijas Patērētāju interešu aizstāvības asociācijas, Latvijas Kredītņēmēju asociācijas, Latvijas Darba devēju konfederācijas. Darba grupas ietvaros Ekonomikas ministrija sagatavoja noteikumu projektu. Noteikumu projekts tika skaņots ar darba grupu, kuras locekļi pārstāv gan nozari, gan patērētājus.  |
| 6. | Iemesli, kādēļ netika nodrošināta sabiedrības līdzdalība | Noteikumu projekts izstrādāts un skaņots ar 2013.gada 5.februāra ekonomikas ministra rīkojumu Nr.29 „Par darba grupas izveidi patērētāju kreditēšanas jomas regulējuma pilnveidei” izveidotās darba grupas locekļiem, kas pārstāv gan nozari, gan patērētājus. Darba grupas locekļu izteiktie viedokļi tika izvērtēti un iespēju robežās ņemti vērā projekta izstrādes gaitā.  |
| 7. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Patērētāju kreditēšanas pakalpojumu sniedzēji (bankas un nebanku patērētāju kreditēšanas pakalpojumu sniedzēji). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Patērētāji, kas izmanto vai varētu izmantot patērētāju kreditēšanas pakalpojumus (~ 200 000 Latvijas iedzīvotāju).  |
| 3. | Tiesiskā regulējuma finansiālā ietekme |  Reklāmas satura ierobežojumu rezultāta varētu nākties pārstrādāt jau esošās reklāmas, kas varētu radīt papildus izdevumus.Noteikumu projektam nav tiešas finansiālās ietekmes uz patērētāju. |
| 4. | Tiesiskā regulējuma nefinansiālā ietekme | Noteikumu projekta pieņemšana veicinās patērētāju tiesību aizsardzību un mazinās bezatbildīgu aizņemšanos, tādējādi potenciāli samazinot mājsaimniecību parāda slogu. Noteikumu projekts veicinās objektīvāku patērētāja kreditēšanas pakalpojumu atspoguļošanu reklāmās. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar  |
| 7. | Cita informācija | Nav |

 Anotācijas III., IV., V. un VI. sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildi nodrošina Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām  | Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav |

Ekonomikas ministrs D.Pavļuts

**Iesniedzējs:**

Ekonomikas ministrs D.Pavļuts

Vīza: Valsts sekretāra pienākumu izpildītājs-

valsts sekretāra vietnieks A.Liepiņš

13.06.2013. 12:27

796

D.Brūklītis

Didzis.Bruklitis@em.gov.lv; 67013274